eBook Semnatura indiana - Radu Sergiu Ruba
''Semnatura indiana'' este un roman unic in literatura romana, nu numai actuala, ci dintotdeauna. Corect ar fi fost sa se numeasca Vainateyananda, caci aceasta este semnatura indiana, ceea ce se traduce prin: Pasarea pe spinarea careia zbura cu bucurie zeul Vishnu. De ce e unica aceasta carte? Pentru ca este un bildungsroman, nu al unui Martin Eden, sa zicem, ci al unui adolescent orb, care incearca a-si croi viata in dictatura ceausista, intr-un liceu de nevazatori din Cluj, dar care este hartuit de Securitate pe toata perioada scolii pentru o scrisoare pe care o trimite la Radio Europa Libera. Tradus in tari cu engleza limba nationala, romanul ar fi, fara doar si poate, un bestseller. - Dumitru Augustin Doman Daca Holden Caulfield ar fi fost un adolescent orb cu veleitati literare, pasionat de Panciatantra si de Europa Libera, in anul de gratie 1971, al Romaniei Tezelor din iulie? Daca lumea lui s-ar fi vazut redusa la perceptiile tuturor simturilor cu exceptia celui al vederii, amplificand astfel nu doar acuitatea lor, cat si un puternic sentiment al revoltei? ''Semnatura indiana'', probabil romanul cel mai autobiografic al lui Radu Sergiu Ruba, aduce in scena un personaj-narator fascinant si devoaleaza, totodata, clar-obscurul unei lumi stranii si deopotriva familiare. Intr-un stil ce alterneaza ''nivelul zero'' cu poezia unei varste ingrate, ce sondeaza atat educatia politica, cat si cea sexuala, si lumea umbrelor cu cea a exploziei senzoriale a adolescentei, Semnatura indiana e un roman menit sa provoace si sa readuca atentia asupra unei generatii care a trait din plin ''marea dezamagire'' post '68. - Bogdan-Alexandru Stanescu Radu Sergiu Ruba, nascut la 14 octombrie 1954, in Ardud, Satu Mare, este poet, eseist, prozator si radiojurnalist. La unsprezece ani, si-a pierdut complet vederea. A absolvit Facultatea de Limbi Straine (franceza-engleza), Universitatea Bucuresti, si a fost pe rand profesor de franceza, lector de engleza in proiectul Cambridge Standard English al British Council Bucuresti, inspector in Ministerul Educatiei si consilier al ministrului muncii. A indeplinit functii de conducere in Asociatia Nevazatorilor din Romania, implicit, pe cea de presedinte. Din 1992, realizeaza emisiuni la Radio Romania. A debutat in 1983 cu un volum de poeme, urmat de altele cinci. A mai publicat trei carti de interviuri si eseuri, dintre care una in colaborare cu sotia sa, Nicoleta Ruba, doua volume de proza scurta si patru romane, inclusiv cel de fata. A alcatuit de asemenea o antologie. Romanul sau O vara ce nu mai apune a obtinut premiul Academiei Romane in 2016 si a fost tradus in engleza, italiana si portugheza. Scriitorul a primit numeroase distinctii in tara si in strainatate, intre care Premiul Ministerului de Externe al Frantei la Festivalul Mondial al Nuvelei Francofone si Ordinul Meritul Cultural al Romaniei in grad de cavaler.